CELEX: 62007CN0511
Language: mt
Date: 2007-11-21 00:00:00
Title: Kawża C-511/07: Rikors imressaq fil- 21 ta' Novembru 2007 — Il-Kummissjoni tal-Komunitajiet Ewropej vs Il-Gran Dukat tal-Lussemburgu

26.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 22/33
            
         Rikors imressaq fil-21 ta' Novembru 2007 — Il-Kummissjoni tal-Komunitajiet Ewropej vs Il-Gran Dukat tal-Lussemburgu
   (Kawża C-511/07)
   (2008/C 22/59)
   Lingwa tal-kawża: Il-Franċiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: G. Rozet u U. Wölker, aġenti)
   
      Konvenut: Il-Gran Dukat tal-Lussemburgu
   Talbiet
   
               —
            
            
               tikkonstata li, minħabba n-nuqqas ta' komunikazzjoni ta' l-informazzjoni meħtieġa skond l-Artikolu 3(1)(f) tad-Deċiżjoni tal-Parlament Ewropew u tal-Kunsill, Nru 280/2004/KE, tal-11 ta' Frar 2004, li tikkonċerna l-mekkaniżmu għall-moniteraġġ [ta'] l-emissjonijiet ta' gass serra tal-Komunità u biex jiġi implimentat il-Protokoll ta' Kyoto (1), flimkien ma' l-Artikoli 2 u 4(1)(b) u (d) tad-Deċiżjoni tal-Kummissjoni Nru 2005/166/KE, ta' l-10 ta' Frar 2005, li tistabbilixxi r-regoli ta' implementazzjoni tad-Deċiżjoni Nru 280/2004/KE (2), il-Gran Dukat tal-Lussemburgu naqas milli jwettaq l-obbligi li huwa għandu skond dawn id-dispożizzjonijiet ;
            
         
               —
            
            
               tordna li l-Gran Dukat tal-Lussemburgu għandu jbati l-ispejjeż.
            
         Motivi u argumenti prinċipali
   Permezz tar-rikors tagħha, il-Kummissjoni tallega li l-konvenut wettaq implementazzjoni inkompleta ta' l-obbligi li jinsabu fid-Deċiżjoni 280/2004/KE, moqrija flimkien mad-Deċiżjoni 2005/166/KE. Fil-fatt, minn naħa, il-konvenut ma pprovdiex fir-rapport annwali tiegħu informazzjoni kompleta rigward il-metodi użati u rigward it-tipi ta' data ta' attività u ta' fatturi ta' emissjoni użati fis-sorsi prinċipali tal-Komunità. Min-naħa l-oħra, il-Gran Dukat tal-Lussemburgu lanqas ma kkomunika lill-Kummissjoni stima ġenerali ta' l-inċertezza li taffettwa l-elementi tar-rapport Lussemburgiż fuq l-inventarju nazzjonali.
   
      (1)  ĠU L 49, p. 1.
   
      (2)  ĠU L 55, p. 57.